Anadene kitab-kitabe Allah kang sadurunge Quran iku, pancen, isine pada awujud b a b a d kang mung nyritakake sajarahe (asal-usule) Rasul, lelampahane nalika “dipanggihi” Pangeran lan kaparingan dawuh (wahyu), lelampahan liya-liyane bab anggone nyiyarake agama. Ora nyritakake bab sipat-sipate Pangeran, malah yen nyritakake Pangeran iku kaya-kaya ana blegere, nanging bleger luar biasa, kang ora saben wong bisa weruh.